ECF ตั้งบริษัทย่อย “แพลนเนทบอร์ด” ลุยธุรกิจผลิต-จำหน่ายแผ่นไม้
ECF ตั้งบริษัทย่อย “แพลนเนทบอร์ด” ลุยธุรกิจผลิต-จำหน่ายแผ่นไม้ ทุนจดทะเบียน 50 ล้านบาท คาดกำลังผลิตราว 600-800 ลูกบาศก์เมตร/วัน
27 ต.ค. 2560

บริษัท อีสต์โคสท์เฟอร์นิเทค จำกัด (มหาชน) หรือ ECF ระบุว่า ในวันนี้ (27 ต.ค.) ที่ประชุมคณะกรรมการของบริษัทได้มีมติอนุมัติให้บริษัทดำเนินการจัดตั้งบริษัทย่อย ภายใต้ชื่อ บริษัท แพลนเนทบอร์ด จำกัด ทุนจดทะเบียน 50,000,000 บาท แบ่งออกเป็นหุ้นสามัญ 50,000,000 หุ้น มูลค่าที่ตราไว้หุ้นละ 1.00 บาท ซึ่งบริษัทข้าถือหุ้นในสัดส่วนร้อยละ 99.99 ในบริษัทย่อยดังกล่าว คาดจดทะเบียนจัดตั้งบริษัทแล้วเสร็จภายใน 31 ธ.ค.60
โดยมีวัตถุประสงค์เพื่อธุรกิจผลิตและจำหน่ายแผ่นไม้ (Wood-Based Panel) ได้แก่ แผ่นเอ็ม ดีเอฟ (MDF Board) และแผ่นปาร์ติเกิ้ล (Particleboard) ซึ่งคาดว่าจะมีกำลังการผลิต 600-800 ลูกบาศก์เมตรต่อวัน